Ericu950/Stoicheia-meter-silver huggingface dataset:
Οὕτω καὶ ἐπὶ τῶν ποταμῶν , ἐπειδὴ διὰ ξένων ὁδεύουσι τόπων , ὁ μὲν διὰ γῆς ἑτέραν ἐχούσης ποιότητα , ὁ δὲ δι ἑτέρας , ποιοῦνται τοῖς τόποις 0 1 .
ἐπεὶ δὲ τῇ θέσει τῶν τόπων ἐποίωσε τοὺς ποταμούς , λοιπὸν ποιεῖ ἐν τῷ παραδείσῳ πᾶν δένδρον καλὸν εἰς ὅρασιν καὶ ὡραῖον εἰς βρῶσιν .
προανεῖλε τοῦ παραβάτου τὴν ἀπολογίαν .
ἐπειδὴ γὰρ περὶ τῆς γυναικὸς εἶπεν , ὅτι εἶδεν ἡ γυνὴ τὸ ξύλον , ὅτι καλὸν εἰς ὅρασιν καὶ ὡραῖον εἰς βρῶσιν , ἵνα μή τις νομίσῃ , ὅτι παρὰ τὰ ἄλλα ξύλα ἐκεῖνο μόνον ἦν εὐπρεπές , ταύτην τὴν ἀρετὴν ἐμαρτύρησε πᾶσιν , ὅτι ὡραία τῇ ὄψει καὶ καλὴ σφόδρα , ἵνα μάθῃς , ὅτι οὐ δι ἔνδειαν παρέβη , ἀλλ ἀφθονίαν ἔχων ἐξετράπη 0 1 .
καὶ τὸ ξύλον φησὶ τῆς ζωῆς ἐν μέσῳ τοῦ παραδείσου , καὶ τὸ ξύλον τοῦ γινώσκειν καλὸν καὶ πονηρόν 0 .
τρεῖς διαφοραὶ ξύλων 0 ·
τὰ μὲν ἐδόθη αὐτῷ , ἵνα ζῇ , τὰ δέ , ἵνα εὖ ζῇ , τὰ δέ , ἵνα ἀεὶ ζῇ 0 1 .
Εἶχεν οὖν τὸ ζῆν , ἐξ ὧν ἐπέτρεψεν ·
εἶχε τὸ εὖ ζῆν , ἐξ ὧν ἐκώλυσεν .
ἦν γὰρ εὖ ζῆσαι ἁπτόμενον μέν , ὧν οὐκ ἐκώλυσε , μὴ ἁπτόμενον δέ , ὧν ἐκώλυσε .
τοῦτο ἦν εὖ ζῆσαι τῷ θεῷ πεισθῆναι .
ἔκειτο τὸ ξύλον τῆς ζωῆς ἐν μέσῳ ὥσπερ βραβεῖον , τὸ ξύλον τῆς γνώσεως ὡς πάλαισμα , ὡς γυμνάσιον 0 1 2 .
φυλάξας τὴν ἐντολὴν ἐπὶ τούτῳ τῷ ξύλῳ λαμβάνεις τὸ βραβεῖον .
ὅλα τὰ ξύλα τοῦ παραδείσου κύκλῳ πανταχοῦ κομῶντα , πανταχοῦ βρύοντα , τὰ δύο μόνον ἐν μέσῳ γυμνάσιον ἦν καὶ στάδιον .
τὰ κύκλῳ τροφὴ ἦν .
ἀλλ ὁ τῆς παραβάσεως καὶ τοῦ δένδρου καιρὸς ἑτέρῳ ταμιευέσθω καιρῷ .
τὸ δὲ προκείμενον 0 ·
ἄγει ὁ θεὸς τὰ ζῷα ὅλα πρὸς τὸν Ἀδάμ .
καὶ μὴ θαυμάσῃς , εἰ δι ἑκάστης λέξεως καὶ δι ἑκάστης φωνῆς ὁ πρὸς τοὺς αἱρετικοὺ ς ἀποτείνεται λόγος .
διὰ πάσης γὰρ προφάσεως κατηγοροῦνται οἱ κατὰ τῆς βασιλείας τῆς δεδοξασμένης ἐπαιρόμενοι .
λίθος ἐκ τοίχου βοᾷ .
Οὐ λέγω λόγος ἀπὸ γραφῆς ἰῶτα ἓν ἢ μία κεραία οὐ παραλιμπάνει τοὺς αἱρετικοὺς ἀμέμπτους .
διὰ πάντων κατηγοροῦνται οἱ τὸν πάντων δεσπότην ἀρνούμενοι .
ἦν ἰδεῖν ξένον ·
τὸν Ἀδὰμ ἑστῶτα καὶ τὸν θεὸν ὡς ὑπηρέτην προσάγοντα τῷ Ἀδάμ 0 .
ἤγαγε γὰρ ὁ θεὸς τὰ ζῷα .
ὧδε πρόσεχε μὴ τῇ λέξει , ἀλλὰ τῇ ἐννοίᾳ .
ἐννόησον τὸν ἑστῶτα θεὸν καὶ τὸν Ἀδὰμ δοκιμάζοντα .
παρήγαγεν ὁ θεὸς ὅλα , λέγει τῷ Ἀδάμ ·
φέρε εἰπεῖν , τί σοι δοκεῖ κληθῆναι τοῦτον ;
καλείσθω λέων .
ὁ θεός , φησίν , ἐτύπωσεν .
Εἶτα , οὗτος τί 0 ;
ταῦρος καλείσθω .
καλῶς ἔταξας .
ὁμοίως τῶν καλουμένων ἕκαστον ὁ θεὸς ἐσφράγισεν .
ἤγαγεν αὐτὰ πρὸς τὸν Ἀδὰμ ἰδεῖν τί καλέσει αὐτά .
καὶ πᾶν ὃ ἐκάλεσεν Ἀδάμ , τοῦτο ὄνομα αὐτῷ 0 .
βλέπε .
ἐπειδὴ ἐποίησεν αὐτὸν κατ εἰκόνα , ἠθέλησεν εἰς ὄψιν προσενέγκαι καὶ τὴν τιμὴν καὶ δεῖξαι ἀληθῶς , ὅτι φέρει τὴν εἰκόνα τῆς σοφίας .
ὁ θεὸς προετύπωσεν ἑαυτῷ τὰ ὀνόματα .
ἐβούλετο δὲ δειχθῆναι διὰ τῆς εἰκόνος , ὅτι συμφωνεῖ τοῦ Ἀδὰμ τὰ δόγματα τοῖς τοῦ θεοῦ βουλήμασιν .
καὶ πᾶν ὃ ἐκάλεσεν αὐτὰ ὁ Ἀδὰμ , τοῦτο ὄνομα αὐτῷ , ἀντὶ τοῦ προώριστο τοῦτο , ὁ θεὸς ἐδόξασεν 0 .
στήκει ὁ Ἀδὰμ καὶ ὁ θεὸς προήγαγεν αὐτῷ τὰ ζῷα .
καὶ οὐχ ὑβρίζεται προσάγων τῷ δούλῳ ὁ δεσπότης .
καὶ ἐὰν ἀκούσωσιν αἱρετικοί , ὅτι Χριστὸς ἡμᾶς προσάγει τῷ πατρί , εὐθέως λέγουσιν ·
ὁρᾷς , ὅτι δοῦλός ἐστιν ;
ἤγαγεν αὐτὰ πρὸς τὸν Ἀδάμ .
Εἰστήκει ὁ δοῦλος κρίνων καὶ ὁ δεσπότης προσάγων .
καὶ ὁ θεὸς μὲν τῷ Ἀδὰμ προσάγων οὐχ ὑβρίζετο , Χριστὸν δὲ ἐὰν ἀκούσωσι προσάγοντα τῷ πατρί , εἰς ὑπηρέτου τάξιν ἕλκουσιν .
Οὐδεὶς ἔρχεται πρὸς τὸν πατέρα , εἰ μὴ δι ἐμοῦ , εὐθέως οἱ αἱρετικοὶ ὀρθὰ τὰ ὦτα , μᾶλλον δὲ στρεβλά 0 .
τῷ Ἀδὰμ προσάγων ὁ θεὸς τὰ ζῷα οὐκ ἔστιν αὐτοῦ ὑπηρέτης .
ἄνθρωπον θεὸς θεῷ ἐὰν προσαγάγῃ , ὑπηρέτου τάξιν ἔχει ;
ἵνα δὲ μὴ θρέψῃ σου τὴν νόσον ἡ ἄγνοια τῶν λόγων , ἐγὼ οἶδα καὶ υἱὸν προσάγοντα τῷ πατρὶ καὶ τὸν πατέρα τῷ υἱῷ .
Οὐδεὶς ἔρχεται πρὸς τὸν πατέρα , εἰ μὴ δι ἐμοῦ , Οὐδεὶς ἔρχεται πρός με , εἰ μὴ ὁ πατήρ μου ὁ οὐράνιος ἑλκύσῃ αὐτόν .
ἀλλ ὅπερ ἔφθην εἰπὼν οἶδα προειρηκώς , ἀλλὰ συγγενὲς τῇ ὑποθέσει τὸ ῥῆμα 0 .
συμβαίνει δὲ τότε μὴ ἀκηκοέναι καὶ νῦν λέγω .
ἐννόησον πόσα ἐστὶ τὰ τετράποδα .
ἀλλ ἐννόησον τὰ ἥμερα , τὰ ἄγρια , τὰ ἐν ὄρεσι , τὰ ἐν πεδίοις , τὰ ἐν Γαλλίαις , τὰ ἐν Ἰνδίᾳ , τὰ ἐν ὅλοις τοῖς κλίμασι τῆς οἰκουμένης , πάλιν ἑρπετά , τὰ γένη , τὰ εἴδη , τὰ πετεινὰ ὅλα , τὰ νηκτά , ὅλα τὰ ἐν θαλάσσῃ , τὰ ἐν λίμναις , τὰ ἐν ποταμοῖς ·
ὅλα ταῦτα παρηγάγετο καὶ ἑκάστῳ ὄνομα ἐτίθει ὁ Ἀδάμ .
καὶ ὁ θεὸς οὐκ ἀντεῖπεν , ἀλλ ἐνέμεινεν .
μυριάδες ὀνομάτων καὶ στοιχεῖ ὁ θεός .
Οὗτός ἐστιν ὁ υἱός μου , καὶ παραγράφονται οἱ αἱρετικοὶ τὴν φωνὴν ἑνὶ ὀνόματι μαρτυροῦσαν , ἐκείνην τὴν ἁγίαν φωνήν τὴν μυρία ὀνόματα δεξαμένην καὶ μὴ παραχαράξασαν .
προσηνέχθη τὰ ζῷα καὶ ὠνομάσθη .
λοιπὸν εἱστήκει ὡς βασιλεύς .
ὥσπερ ἐὰν στρατευθῶσι , σφραγῖδι βασιλικῇ σημειοῦνται , οὕτως ἐπειδὴ ἔμελλεν αὐτῷ τὴν δεσποτείαν παραδιδόναι , ποιεῖ ὀνόματα θεῖναι ὡς δεσπότην 0 .
ὀνόματα γὰρ οὐ τίθησιν ἢ δεσπότης μόνος καὶ πατήρ .
τῶν ὀνομάτων ἃ μὲν ἔθηκεν ὁ θεός , ἃ δὲ ὁ Ἀδάμ 0 1 2 .
καὶ ὁ μὲν θεὸς ἐκάλεσεν οὐρανόν , γῆν , θάλασσαν , στερέωμα , ἡμέραν , φῶς , νύκτα , καρπόν , βοτάνην , χόρτον , ξύλα , τὰ κτήνη δὲ καὶ τὰ πετεινὰ ὁ Ἀδὰμ εἶπεν ταῶνα , ἀετόν , μόσχον , πρόβατον .
Οὗτος τὰ εἴδη , ἐκεῖνος τὰ γένη , ἵνα μὴ ψεύσηται τὸ ῥῆμα τοῦ εἰπόντος 0 1 ·
ποιήσωμεν ἄνθρωπον κατ  εἰκόνα ἡμετέραν .
ὁ θεὸς ὀνόματα τίθησι τοῖς φωστῆρσι ·
τὴν Ἄρκτον , τὸν Ὠρίωνα , τὴν Πλειάδα , τὸν Ἕσπερον τὸν φωσφόρον 0 .
ταῦτα πάντα ὁ θεὸς ὠνόμασεν .
μαρτυρεῖ Δαυὶδ λέγων ·
ὁ ἀριθμῶν πλήθη ἄστρων καὶ πᾶσιν αὐτοῖς ὀνόματα καλῶν 0 .
θεὸς ὀνοματοποιεῖ τὰ ἄνω , Ἀδὰμ τὰ ἐπὶ γῆς 0 .
καλεῖ ὁ θεὸς οὐρανόν , γῆν , πάντα τὰ ἄλλα ·
καλεῖ τὸν Ἀδὰμ , πῦρ , ἄνθρωπον .
ὁ Ἀδὰμ τί καλεῖ ;
ὄνομα τοῖς κτήνεσι , τοῖς πετεινοῖς , τοῖς ἑρπετοῖς , τοῖς θηρίοις .
καλεῖ ὄνομα ξένον ὁ Ἀδάμ , ὀστοῦν σάρκα , περὶ τῆς γυναικὸς λέγων ·
τοῦτο νῦν ὀστοῦν ἐκ τῶν ὀστῶν μου καὶ σὰρξ ἐκ τῆς σαρκός μου 0 1 .
ὁ γὰρ θεός , ὅτε αὐτὸν ἔπλασεν , οὐκ εἶπεν , ὅτι ἐξ ὀστέων αὐτὸν ἔπλασε καὶ σαρκός .
πάλιν ὁ θεὸς λέγει ἄρρεν , οὗτος λέγει ἀνήρ ·
ὁ θεὸς λέγει θῆλυ , οὗτος λέγει γυνή .
ἐπειδὴ πνεύματος ἁγίου ἐπεπλήρωτο καὶ οὐδέπω ἦν παραβὰς ὁ ἄθλιος , ἀλλ ἔγεμε χάριτος , ἡ προφητεία , ἣν διεῖλον πρὸ ἡμερῶν ἐπὶ τῆς ἡμετέρας ἀγάπης , ὅλη ἦν ἐν αὐτῷ .
ᾔδει γὰρ τὰ προλαβόντα , ᾔδει τὰ ἐνεστῶτα καὶ τὰ μέλλοντα .
πῶς τὰ παρόντα ᾔδει ;
ἐν σώματι ἔξωθεν ὀστέον οὐ φαίνεται .
ἀλλ ἐπειδὴ τὸ πνεῦμα εἶχε , λέγει ·
τοῦτο νῦν ὀστοῦν ἐκ τῶν ὀστῶν μου 0 .
πόθεν ᾔδει , εἰ μὴ πνεῦμα ἅγιον ἀπεκάλυψεν ;
διὰ τί οὖν πρῶτον ὀστοῦν καὶ τότε σάρξ 0 1 ;
ἐπειδὴ πρῶτον πλευρὰν ἔλαβεν ἐξ αὐτοῦ .
Αὕτη φησὶ κληθήσεται γυνή , ὅτι ἐκ τοῦ ἀνδρὸς αὐτῆς ἐλήφθη αὕτη .
προφητεύει τὰ προλαβόντα ·
εἶπε τὰ παρόντα ·
λέγει τὰ μέλλοντα ·
ἀντὶ τούτου καταλείψει ἄνθρωπος τὸν πατέρα αὐτοῦ καὶ τὴν μητέρα .
Οὐδέπω γάμος καὶ πόθεν πατὴρ καὶ μήτηρ 0 ;
πάλιν ἀκουέτωσαν αἱρετικοί .
ἠθέλησεν ὁ θεὸς ποιῆσαι τῷ Ἀδὰμ τὴν γυναῖκα .
ἐπέβαλεν ἔκστασιν ἐπὶ τὸν Ἀδὰμ καὶ ὕπνωσεν .
πᾶν ῥῆμα θεοῦ ἀρχαῖον κανὼν ἐγένετο τῆς φύσεως .
ἐπαίδευσεν ἀπὸ τοῦ πρώτου , πῶς δεῖ ἀπομερίζεσθαι ἀπὸ τοῦ ἀνθρώπου τὸ πλάσμα .
ἐπέβαλεν ὁ θεὸς τῷ Ἀδὰμ ὕπνον .
θαυμαστὸν πρᾶγμα 0 .
τὸν καιρὸν λέγει , καθ ὃν ὁ γάμος 0 .
ὕπνος ἔκστασις λέγεται , ἐπειδὴ ὥσπερ ἔξω ἑαυτοῦ στήκει ὁ ἄνθρωπος 0 .
ἔσω ἡ ψυχὴ καὶ οὐκ ἔσω ἐστίν 0 .
Οὐκ αἰσθάνεται , οὐ νοεῖ , ἀκούουσα οὐκ ἀκούει .
ὥσπερ σήμερον λέγομεν ·
ἐκστάσει ἐχρήσατο , ἔξω τῶν πραγμάτων γενόμενος , οὕτως ἡ ψυχή , ὅταν ἔξω γένηται τῶν αἰσθήσεων , ἐν ἐκστάσει ἐστί .
καὶ ὕπνωσέ φησι καὶ ἔλαβεν ὁ θεὸς μίαν τῶν πλευρῶν αὐτοῦ .
ἐρωτάσθωσαν αἱρετικοὶ ταῦτα .
πῶς ἔλαβεν ὁ θεός ;
πῶς οὐκ ἤλγησεν ὁ Ἀδάμ ;
πῶς οὐκ ὠδυνήθη ;
μία θρὶξ ἀποσπᾶται ἀπὸ τοῦ σώματος καὶ ὀδυνώμεθα .
Κ ἂν ὑπνῶν τις ᾖ εἰς τὰ βάθη , ὑπὸ τῆς ὀδύνης ἐξυπνίζεται ὁ καθεύδων .
τοσοῦτον μέλος ἐπαίρεται , τοσαύτη πλευρὰ σπαράττεται , καὶ οὐκ ἐξυπνίζεται ὁ καθεύδων ;
Οὐκ ἀπέσπασεν αὐτὴν βίᾳ , ἵνα ἐξυπνισθῇ , οὐκ ἀπεσπάραξεν .
ἔλαβεν .
ἐλύθησαν οἱ ἁρμοί καὶ οὐκ ᾔσθετο ;
ἔλαβε τὴν πλευράν , ὥσπερ ἔλαβε τὸν χοῦν .
Εἰ ἦν ἄλλος ὁ ἁρμόσας καὶ ἄλλος ὁ λύσας , μάχη ἦν .
Εἰ δὲ ὁ δήσας ἔλυσεν , ἡδέως πως ἔλυσεν .
ἔλαβε τὴν πλευράν καὶ ἀνεπλήρωσε σάρκα ἀντ αὐτῆς .
πόθεν ἀνεπλήρωσεν ;
ἐκ τοῦ ἄλλου σώματος εἵλκυσεν ;
ἀλλὰ πᾶν σῶμα ἑλκόμενον , λεπτότερον γίνεται .
πῶς ἀνεπλήρωσεν ;
καὶ περὶ σώματος λαλοῦμεν καὶ οὐ νοοῦμεν ·
περὶ θεοῦ λαλοῦμεν καὶ πολυπραγμονοῦμεν ;
καὶ ᾠκοδόμησεν ὁ κύριος τὴν πλευράν , ἣν ἔλαβεν ἀπὸ τοῦ Ἀδὰμ , εἰς γυναῖκα .
πόθεν ὀφθαλμοὶ ἀπὸ πλευρᾶς ἐπάγησαν ;
πόθεν καρδία λογιζομένη 0 ;
πόθεν γλῶττα φθεγγομένη 0 ;
πῶς διετάθη ἀπὸ πλευρᾶς ἔντερον ;
πῶς ἐγένετο ἀπὸ πλευρᾶς ἧπαρ ;
ταῦτα πῶς ἐγένετο οὐκ ἰσχύεις καταλαβεῖν καὶ τὸν τεχνίτην πολυπραγμονεῖς ;
ἀλλὰ τὴν εἰκόνα Χριστοῦ βλέπε πανταχοῦ .
Οὐ πρότερον ἔλαβεν ὁ θεὸς ἀπὸ τοῦ Ἀδὰμ τὴν πλευράν , ἕως ὅτε ὕπνον αὐτῷ ἐνέβαλεν .
ἀπὸ πλευρᾶς ἡ ἁμαρτία ἔμελλε γίνεσθαι , ἡ διὰ τῆς γυναικὸς εἰσελθοῦσα .
ἦλθεν ὁ σωτὴρ ἀπὸ πλευρᾶς φέρων ὕδωρ καὶ αἷμα , ὕδωρ ἀποπλῦνον τὰ ἁμαρτήματα , αἷμα παρέχον ἡμῖν τὸ μυστήριον .
ὅρα τὸν τύπον .
ὑπνώσαντος τοῦ Ἀδὰμ , πλευρὰ ἐλαμβάνετο .
ὕπνου γενομένου τῷ σώματι τοῦ Χριστοῦ ἡ πλευρὰ ἠνοίγετο , ἵνα λύσῃ τὴν ἀρχαίαν τραγῳδίαν τῇ νέᾳ ἱστορίᾳ .
ὕπνῳ δὲ λέγω τῷ ἐν σταυρῷ .
ὠικοδόμησε τὴν πλευρὰν εἰς γυναῖκα ·
ἤγαγεν αὐτὴν πρὸς τὸν Ἀδάμ .
ὢ τῆς φιλανθρωπίας τοῦ δεσπότου 0 .
πόσα ποιεῖ , πλάττει , εὐεργετεῖ ;
παράγει τὰ ζῷα , νυμφαγωγεῖ .
ἐπειδὴ γὰρ καὶ ὁ Ἀδὰμ ὡς ὀρφανὸς ἦν καὶ ἡ Εὔα παρθένος ὡσαύτως , οὐκ ἔχουσα πατέρα ἢ μητέρα πληροῦντας τὴν τάξιν , ὁ θεὸς πληροῖ πατρὸς καὶ μητρὸς τάξιν 0 .
καὶ ὅρα τὸν νόμον ·
πᾶσα γὰρ φωνὴ θεοῦ ἀρχαία κανών ἐστι τῆς φύσεως .
ἤγαγεν ὁ θεὸς τὴν γυναῖκα πρὸς τὸν Ἀδάμ , καὶ ἔμεινε τοῦτο νόμος ἕως τῆς σήμερον , τὴν γυναῖκα γενέσθαι τῷ ἀνδρί .
Οὐ τὸν ἄνδρα πρὸς τὴν γυναῖκα νυμφοστολεῖ .
ἦσαν γυμνοὶ καὶ οὐκ ᾐσχύνοντο .
κανὼν μένει , ὁ νόμος βοᾷ .
πάντας αἰσχύνεται ἀνὴρ ἐκτὸς τῆς ἰδίας γυναικός .
πάντας αἰδεῖται ἡ γυνὴ ἐκτὸς τοῦ ἰδίου ἀνδρός .
καὶ τοῦτο μὲν εἶπον κατὰ τὸν νόμον , τὸ δὲ αἴτιον τοῦ μὴ αἰσχύνεσθαι τῷ γυμνῷ 0 ·
ἀθανασίαν ἦσαν ἐνδεδυμένοι , δόξαν ἐστολισμένοι .
Οὐ συνεχώρει ἡ δόξα βλέπεσθαι τὰ γυμνά .
Αὕτη γὰρ ἔσκεπε τὴν γυμνότητα .
ποῦ δύνῃ πάλιν ἰδεῖν ἄνθρωπον γυμνὸν καὶ μὴ αἰσχυνόμενον ;
ἐν τῷ Χριστῷ αὐτὸν εὑρίσκεις .
ἦλθε Πέτρος καὶ Ἰωάννης καὶ Ἰάκωβος εἰς τὸ μνημεῖον , ζητοῦντες τὸ σῶμα καὶ οὐχ εὗρον ·
ἀλλ εὗρον ἱμάτια ἐντετυλιγμένα , ἵνα δειχθῇ , ὅτι μετὰ τὴν ἀνάστασιν τοῦ Χριστοῦ ἀποσώζεται ἐν αὐτῷ τὸ ἀρχαῖον σχῆμα τοῦ Ἀδὰμ καὶ γίνεται ἐκτὸς ἱματίων , οὐ γυμνός , ἀλλ ἠμφιεσμένος .
ἠγέρθη Χριστὸς καὶ ἀποδύεται τὰ ἱμάτια , ἃ ἐνεδύσατο ὁ Ἀδὰμ , καὶ ἦν γυμνὸς καὶ γυμνὸς οὐκ ἐβλέπετο .
μετὰ τὴν ἀνάστασιν γυναῖκες τὰ ἱμάτια βλέπουσιν ἐρριμμένα .
μάρθα καὶ Μαρία ὁρῶσιν αὐτόν , γνωρίζουσι , προσπίπτουσι , καὶ γυμνὸν οὐ βλέπουσι .
πόθεν ἐνδέδυται τὰ ἱμάτια ;
ἔρριψε γὰρ ἐν τῷ τάφῳ .
τὰ πρῶτα ἱμάτια ἐμερίσαντο στρατιῶται .
πόθεν οὕτως ἐνδέδυται ;
πόθεν ὁ γυμνὸς οὐ γυμνός 0 ;
καὶ τὸ ἄλλο ζητῶ .
διὰ τί εἶδον τὰ ἱμάτια καὶ τὴν σινδόνα εἰς ἓν μέρος καὶ τὸ σουδάριον παρὰ μέρος , ᾧ ἡ κεφαλὴ ἐδέδετο ἡ σωτήριος 0 ;
ἵνα δειχθῇ ἡ ἁγία χάρις , ὅτι οὐ μετὰ θορύβου ἡ ἀνάστασις 0 .
καὶ ἐπειδὴ ἔμελλον φημίζειν οἱ Ἰουδαῖοι , ὅτι ἐκλάπη ὑπὸ τῶν μαθητῶν , καταλιμπάνει τὰ ἱμάτια αὐτοῦ ἐν τῷ τάφῳ .
ὁ γὰρ κλέπτων νεκρὸν μετὰ τῶν ἱματίων κλέπτει .
ἦν δὲ ἰδεῖν τὸν σωτῆρα ἐξελθόντα ἐκ τοῦ τάφου , ὡς τὸν Ἰωσὴφ ἐκ τοῦ οἴκου τῆς Αἰγυπτίας 0 .
καὶ βλέπε τὴν διαφοράν .
μετὰ τὴν ἀνάστασιν ὤφθη Χριστὸς γυμνὸς καὶ Πέτρος γυμνός .
ἀλλ ὁ μὲν εἶχε τὴν ἀθανασίαν , ὁ δὲ ἦν ἔτι θνητός .
παιδία , μή τι προσφάγιον ἔχετε ;
Οὔ , λέγουσιν , οὐκ ἔχομεν .
Οὐ γὰρ ἐγνώρισαν αὐτόν .
βάλετε εἰς τὰ δεξιὰ μέρη τοῦ πλοίου .
ἔβαλον καὶ ἐθήρασαν πολὺ πλῆθος .
ὁ κύριός ἐστιν .
ἀπὸ τῆς φωνῆς οὐκ ἐγνώρισαν , ἀλλ ἀπὸ τῶν ἔργων .
καὶ ἔλαβέ φησιν ὁ Πέτρος τὸν ἐπενδύτην ·
ἦν γὰρ γυμνός .
τὸ θνητὸν σῶμα αἰσχύνεται ·
τὸ ἀθάνατον οὐκ αἰσχύνεται .
ἀλλὰ τῷ ἐνδύσαντι ἡμᾶς δόξαν , τῷ ἐνδύσαντι τὴν οἰκουμένην ἀθανασίαν , τούτῳ προσπέσωμεν , τοῦτον καθικετεύσωμεν , ἵνα ἐνδύσῃ ἡμᾶς πίστιν , ἐλπίδα σωτη ρίας , δόξαν τὴν ἐν Χριστῷ ·
ὅτι τῷ πατρὶ ἡ δόξα σὺν τῷ μονογενεῖ υἱῷ καὶ τῷ ἁγίῳ πνεύματι , νῦν καὶ ἀεὶ καὶ εἰς τοὺς αἰῶνας τῶν αἰώνων 0 .
φέρε πάλιν τῆς ἐπαγγελίας ἁψώμεθα καὶ τὴν κατὰ τὸν παράδεισον ὑπόθεσιν εἰς τέλος ἐξανύσωμεν .
Εἰ γὰρ καὶ ἀφόρητον ἐγένετο κακὸν τὸ τὸν Ἀδὰμ ἐκβληθῆναι τοῦ παραδείσου , πολλῷ μᾶλλον ἔσται κακὸν τὸ καὶ ἡμᾶς ἐκβεβλῆσθαι τῆς μνήμης τοῦ παραδείσου .
ἁψώμεθα δὲ τῆς ὑποθέσεως , μὴ κοινοῖς λόγοις τὴν ἐξέτασιν ἐπιτρέψαντες , ἀλλ ἀπ  αὐτῆς τῆς ἁγίας γραφῆς τῶν ἀπορουμένων τὴν λύσιν λαμβάνοντες .
ὁ γὰρ νοῶν καὶ φρονῶν ὡς βούλεται , ἑαυτὸν ἀπατᾷ .
ὁ δὲ παρὰ τῆς γραφῆς μανθάνων τῶν ἀπορουμένων τὴν λύσιν , αὐτὴν ἔχει τὴν ἀλήθειαν ἑαυτῆς διδάσκαλον .
ἐπεὶ τοίνυν πολλοὶ καὶ τῶν πιστῶν ἀναγινώσκοντες ἀποροῦσι καὶ τῶν ἀπίστων ἀγνοοῦντες βλασφημοῦσιν , ἵνα καὶ τοῖς ἁγίοις δῶμεν τὴν πληροφορίαν καὶ τοῖς ἀπίστοις τὸν ἔλεγχον , ἁψώμεθα κατὰ δύναμιν τὴν ἡμετέραν , παρακαλέσαντες τὸν θεὸν μεθ ὑμῶν χορηγῆσαι τῆς ἀληθείας τὴν ἀφθονίαν .
ὅπως μὲν οὖν ὁ ἄνθρωπος κατεσκευάσθη , ὅπως σώματι διεπλάσθη , ὅπως ψυχὴ ὑπὸ θεοῦ δημιουργηθεῖσα ἐνεβλήθη αὐτοῦ τῷ σώματι , ὅπως τὸν παράδεισον ἔσχε κατοικητήριον , εἰ καὶ μὴ κατ ἀξίαν , ἀλλ οὖν γε ὅσον κατὰ δύναμιν ἡμετέραν , ἱκανῶς προείρηται 0 1 .
λοιπὸν δὲ ἐπὶ τὸ προκείμενον τὸν λόγον τρέψωμεν .
ἐδόθη μὲν τῷ Ἀδὰμ πᾶσα ἡ γῆ , ἦν δὲ ἐξαίρετον αὐτοῦ οἰκητήριον ὁ παράδεισος .
ἐξῆν δὲ αὐτῷ καὶ ἔξω τοῦ παραδείσου βαδίζειν .
ἀλλὰ τὰ ἔξω τοῦ παραδείσου οὐ τῇ οἰκήσει τοῦ ἀνθρώπου ἀφώριστο , ἀλλὰ τοῖς ἀλόγοις , τοῖς κτήνεσι , τοῖς τετράποσι , τοῖς θηρίοις , τοῖς ἑρπετοῖς .
ἦν δὲ αὐτῷ βασιλικὸν καὶ δεσποτικὸν ἐνδιαίτημα ὁ παράδεισος .
διὰ τοῦτο καὶ ὁ θεὸς ἤγαγε πρὸς τὸν Ἀδὰμ τὰ ζῷα ὡς κεχωρισμένα αὐτοῦ .
Οὐ γὰρ πάντοτε παρίστανται τὰ δοῦλα τῷ δεσπότῃ , ἀλλ ὅταν αὐτῶν ᾖ χρεία .
ὠνομάσθη τὰ ζῷα καὶ εὐθὺς ἐξεβλήθη .
ἔμεινε δὲ ὁ Ἀδὰμ ἐν τῷ παραδείσῳ .
λοιπὸν ἐνταῦθα τὴν ἀκριβῆ κατανόησιν μάθωμεν .
ἐπετρέπετο τοῖς ἀλόγοις καὶ προσιέναι τῷ Ἀδὰμ καὶ ὑποκλίνεσθαι καὶ ὑποσαίνειν αὐτῷ ·
ὥσπερ ἦσαν τρεῖς ξύλων διαφοραί 0 .
ἦν γὰρ ξύλα τὰ τρέφοντα αὐτὸν εἰς τὸ ζῆν , ἦν ξύλα τὰ δοκιμάζοντα αὐτὸν εἰς τὸ εὖ ζῆν καὶ ἦν ξύλον τὸ φυλάττον αὐτὸν εἰς τὸ ἀεὶ ζῆν , οὕτω καὶ τῶν ζῴων τῶν ἀλόγων τρεῖς ἐδόθησαν αὐτῷ διαφοραί ·
μία εἰς βρῶσιν  οὐκ αὐτῷ δὲ μόνῳ , ἀλλὰ καὶ τῷ κοινῷ ἀφώριστο γένει  , μία εἰς βρῶσιν , ἄλλη εἰς ὑπηρεσίαν , ἄλλη εἰς ψυχαγωγίαν 0 1 ·
οἷον εἰς βρῶσιν τὰ νῦν θυόμενα , εἰς ὑπηρεσίαν ἵπποι , κάμηλοι , ὄνοι , βόες , τὰ ἄλλα τὰ ὑπουργοῦντα , εἰς ψυχαγωγίαν τὰ μιμηλὰ ζῷα , αἱ φωναὶ τῶν ὀρνίθων τῶν ἀερίων αἱ φαιδραί , αἳ καὶ τὰς ἀκοὰς θέλγουσιν 0 1 .
ὥσπερ γὰρ σῶμα μετὰ τὸν κάματον , ἐὰν μὴ ἀποδύσηται τοὺς πόνους , οὐκ ἀντέχει πρὸς ἑτέρους πόνους , οὕτω καὶ ψυχὴ τοὺς τῆς ἀρετῆς πόνους ὑπομένουσα , ἐὰν μὴ ταῖς ἡδείαις ὄψεσι ψυχαγωγηθῇ , οὐκ ἀρκεῖ πρὸς τὸν τόνον τῆς ἀρετῆς .
ὅταν ἴδῃ ὁ θεὸς κάμνουσαν ψυχήν , ψυχαγωγεῖ αὐτὴν διὰ τῶν ἡδέων ·
οἷον γίνεται καὶ ἐφ ἡμῶν .
πολλάκις γὰρ ἐξ ἀγορᾶς ἐπανελθὼν ὁ ἄνθρωπος καὶ μυρίαις λύπαις περιαντληθεὶς τὴν διάνοιαν καὶ συντυχὼν ὄψεσι πολλάκις βαρείαις καὶ ἀφορήτοις περιπεσὼν συμφοραῖς καὶ ζημίαις , ἐλθὼν εἰς τὴν οἰκίαν εὑρίσκει παιδίου ψυχαγωγίαν καὶ τὸ σκληρὸν τῶν πόνων ἀλείφει τὸ ἁπαλὸν τῆς διανοίας .
ἐπειδὴ γὰρ αὐτῷ ἀθυμοῦντι οὐ γυνὴ προσέρχεται παραμυθουμένη , ὡς ἄκαιρον ἔχουσα τὴν παραμυθίαν , οὐκ οἰκέτης τολμᾷ παραμυθήσασθαι , εἰσάγει ὁ θεὸς τὴν ἄπλαστον φύσιν τὴν συγγνώμης ἀξιουμένην , ἐξ ὧν οὐκ οἶδε , καὶ δι αὐτῆς ἀλείφει τὴν ἐκ τῶν πόνων κεκμηκυῖαν ψυχήν .
Οἰκέτης ἐὰν προσγελάσῃ , νομίζεται ἐπιγελᾶν τῇ ὕβρει τοῦ δεσπότου ·
ἡ γυνὴ ἐὰν γελάσῃ , νομίζεται ἀναισθητεῖν περὶ τὴν συμφοράν ·
τὸ παιδίον ἀνύποπτον ἔχει τὴν κολακείαν διὰ τὴν ἐκ τῆς φύσεως ἀκεραιότητα ·
καὶ πολλάκις ἃ μὴ ἴσχυσαν φίλοι συμβουλεύοντες , σοφοὶ νουθετοῦντες , ἴσχυσε παιδίον γελάσαν μόνον λῦσαι τὴν πᾶσαν συμφοράν .
καὶ λοιπὸν ἡ ψυχὴ ἐν αὐτῇ τῇ ἀκμῇ τῆς λύπης , ὁρᾷ μὲν τὸ παιδίον καὶ τὰς ἀρχὰς ἀνανεύει , καὶ ἀπωθεῖται τὴν ἄκαιρον ψυχαγωγίαν ·
ἕλκεται δὲ τῇ παραμονῇ , καὶ ὅταν πολλάκις ἐπικλίνῃ τὸ ὄμμα , ἁρπάζεται τὴν διάνοιαν ·
εἶτα ἀναλαβὼν τὸν παῖδα , ἀποτίθεται τὴν λύπην καί φησι ·
τοῦτόν μοι χαρίσεται ὁ θεὸς μόνον καὶ οὐδείς μοι λόγος τῶν ἄλλων 0 .
Εἶδες πῶς καὶ ἀπὸ τῶν τυχόντων ἐγείρει ὁ θεὸς τῇ ψυχῇ τὴν παραμυθίαν ;
ἐπεὶ οὖν μόνος ἦν ὁ Ἀδὰμ ἐν τῷ παραδείσῳ , οὐ φίλον ἔχων , οὐ γείτονα , οὐ συγγενῆ , εἰσήγαγεν αὐτῷ ὁ θεὸς τὰ ζῷα εἰς ψυχαγωγίαν αὐτοῦ οἷον , ὥσπερ ἐστὶ σήμερον τὰ ζῷα τὰ μιμηλά , τὰ μὲν μιμούμενα σχήματα , τὰ δὲ φωνήν 0 ·
οἷον μιμεῖται τὰ σχήματα τῶν ἀνθρώπων πίθηκος καὶ ὅσα τοιαῦτα 0 ·
φωνὴν ψιττακὸς καὶ ἕτεροι στρουθοί 0 .
Εἶχεν οὖν ψυχαγωγίαν τὴν παρὰ τῶν ἀλόγων τῶν μὲν κελαδούντων , τῶν δὲ ἄλλων ὑποσαινόντων .
πολλῶν τοίνυν ὄντων τῶν πληρούντων αὐτῷ τὴν παραμυθίαν , ὁ ὄφις φρονιμώτατος ἦν ὑπὲρ πάντα τὰ θηρία τῆς γῆς , Ὁ δὲ ὄφις ἦν φρονιμώτατος πάντων τῶν θηρίων , ὧν ἐποίησε κύριος ὁ θεός .
ἦν οὖν καὶ τῶν μιμηλῶν μιμηλότερος καὶ τῶν ὑποσαινόντων ἐγγύτερος .
μὴ πρόσχῃς τῇ νῦν ὄψει , ὅτι καὶ φεύγομεν καὶ βδελυττόμεθα .
Οὐκ ἦν οὕτως ἀπ ἀρχῆς .
φίλος ἦν ὁ ὄφις καὶ τῶν ὑποσαινόντων τὸν ἄνθρωπον ἐγγύτερος .
τίς οὖν αὐτὸν ἐχθρὸν ἐποίησεν ;
ἐπικατάρατος γὰρ σὺ ἀπὸ πάντων τῶν θηρίων 0 .
ἔχθραν θήσω ἀνὰ μέσον σοῦ καὶ ἀνὰ μέσον τῆς γυναικός .
ἐκείνη ἡ ἔχθρα τὴν φιλίαν ἔλυσε .
φιλίαν λέγω οὐ τὴν λογικήν , ἀλλὰ τὴν ἄλογον γνῶσιν .
ὥσπερ σήμερον ἐνδείκνυται κύων φιλίας σχῆμα , οὐ λόγῳ , ἀλλὰ φυσικῇ κινήσει , οὕτω καὶ ὁ ὄφις ὑπέσαινε τὸν ἄνθρωπον .
ὡς οὖν ἔχων πολλὴν οἰκειότητα , ὤφθη τῷ διαβόλῳ ὡς ἐπιτήδειον ὄργανον 0 .
ἰδὼν οὖν Ἀδὰμ χαίροντα ἐπὶ τῷ ὄφει κ ἀκεῖνον ὑποσαίνοντα καὶ πολλὰ τῶν ἀνθρωπίνων μιμούμενον , ἐνενόησεν ὁ τῆς κακίας τεχνίτης , ὅπερ οἱ δόλους πλέκοντες διὰ τῶν ἰδίων νοθεύοντες ποιοῦσιν .
Οὐδεὶς γὰρ περιγίνεται διὰ τῶν ἀλλοτρίων , ἐὰν μὴ διὰ τῶν οἰκείων 0 ·
ἐχθροὶ τῷ ἀνθρώπῳ οἱ οἰκιακοὶ αὐτοῦ 0 .
λαλεῖ τοί νυν διὰ τοῦ ὄφεως ἔμφασιν παρασχὼν τῷ Ἀδάμ .
παρακαλῶ τὴν ὑμετέραν ἀγάπην , μὴ παρέργως προσέχειν τοῖς λεγομένοις .
Οὐκ ἔστι τὸ τυχὸν ζήτημα .
πολλοὶ γὰρ ζητοῦσι , πῶς ἐλάλησεν ὁ ὄφις ·
ἆρα ἀνθρωπίνῃ φωνῇ ἢ συρισμῷ ὄφεως , καὶ ἐνενόησεν ἡ Εὔα .
ὁ Ἀδὰμ πρὸ τῆς παραβάσεως ἐπεπλήρωτο σοφίας καὶ συνέσεως καὶ προφητείας .
ἐννόησον ὅσην εἶχε σοφίαν , ὅτι ἐπήρκεσεν ἄνθρωπος εἷς , διδάσκαλον μὴ λαβών , παρὰ μηδενὸς ἀνθρώπου διδαχθείς , θεῖναι ὀνόματα ὅλοις πετεινοῖς καὶ τοῖς ζῴοις καὶ τοῖς ἑρπετοῖς θηρίοις καὶ πᾶσιν ἁπλῶς .
ἀναζωγράφησον ἐν τῇ διανοίᾳ σου τὰ εἴδη , τὰ γένη .
ἵνα δὲ συντόμως εἴπω , τοσαῦτα ἔθηκεν ὀνόματα , ὅσα σήμερον ἡμεῖς μετὰ τὴν πεῖραν δευτερῶσαι οὐ δυνάμεθα .
ὅτε οὖν προσήνεγκεν ὁ θεὸς τὰ ζῷα τῷ ἀνθρώπῳ ὡς σοφὸς καὶ ἔχων θεοῦ πνεῦμα , τὴν ἑκάστου ἰδιότητα ἔβλεπε .
προσεῖχεν οὖν τῷ ὄφει ὡς φρονιμωτέρῳ , ὡς αἴσθησιν ἔχοντι , ὡς νοοῦντι ἀπὸ νευμάτων τὰ κινήματα 0 .
Οὕτως ἔχοντος τοῦ Ἀδάμ ἐνενόησεν ὁ διάβολος καὶ τοῦ ὄφεως τὸ φρόνιμον καὶ τοῦ Ἀδὰμ τὴν πρόληψιν 0 .
Εἶχε γὰρ περὶ τοῦ ὄφεως ὡς συνετοῦ .
λαλεῖ οὖν δι αὐτοῦ , ἵνα ὑπονοήσῃ ὁ Ἀδὰμ , ὅτι φρόνιμος ὢν ὁ ὄφις κατώρθωσε καὶ τὸ μιμήσασθαι τὴν τοῦ ἀνθρώπου φωνήν .
προσέρχεται τοίνυν ὁ ὄφις .
Οὐδαμοῦ δὲ ἡ γραφὴ εἶπε τοῦτο , ὅτι ὁ διάβολος ἐν τῷ ὄφει ἐλάλησεν , ἀλλὰ καὶ Μωϋσῆς ἁπλῶς παρῆλθε τὴν ἱστορίαν .
πρόσεχε , παρακαλῶ , μετὰ ἀκριβείας .
ἐμνηστευσάμην ὑμᾶς ἑνὶ ἀνδρὶ παρθένον ἁγνὴν παραστῆσαι τῷ Χριστῷ .
φοβοῦμαι δέ , μήπως ὡς ὁ ὄφις Εὔαν ἐξηπάτησεν ἐν τῇ πανουργίᾳ αὐτοῦ 0 .
καὶ οὐκ εἶπεν , ὅτι ὁ διάβολος 0 .
πιστὸς ἦν τῶν γραφῶν φύλαξ , ὑπηρέτης γραφῶν , παιδευτὴς γραφῶν , ἑρμηνευτὴς γραφῶν .
Οὐκ ἐθέλησε λῦσαι τὴν λέξιν , ἵνα μὴ λύσῃ τῶν γραφῶν τὴν τάξιν , ἀλλὰ τῇ ἐννοίᾳ τὴν ἀπορίαν ἔλυσε .
φοβοῦμαί φησι μήπως ὡς ὁ ὄφις Εὔαν ἐξηπάτησεν ἐν τῇ πανουργίᾳ αὐτοῦ , οὕτω φθαρῇ τὰ νοήματα ὑμῶν .
μὴ γὰρ ἐφοβεῖτο Παῦλος , μὴ πάλιν ὁ ὄφις ἔλθῃ καὶ ἀπατήσῃ τινάς ;
ἀλλ οἶδα , φησίν , ὅτι ὁ μὲν ὄφις οὐ φαίνεται ἐκεῖνος , ὁ δὲ ἐν ἐκείνῳ ἐνεργήσας φαίνεται .
ἀλλ ὁ μὲν Παῦλος ὡς πιστὸς ὑπηρέτης καὶ τῶν ἁγίων γραφῶν φύλαξ οὐ παρέτρεψε τὴν λέξιν , ἀλλ ἀνέφηνε τὴν ἔννοιαν .
Αὐτὸς δὲ ὁ τῶν ἀρχαίων καὶ τῶν νέων καὶ τῶν μελλόντων δεσπότης ἐσαφήνισε τὴν ἀπορίαν , ἵνα μή τις ἐπὶ τὸν ὄφιν ἀνενέγκῃ τὴν ἁμαρτίαν , ἀλλ ἐπὶ τὸν ἐνεργήσαντα .
ἡμεῖς ἐκ τοῦ θεοῦ ἐσμεν .
Εἰ ἦτε ἐκ τοῦ θεοῦ , τὰ ἔργα καὶ τὸ θέλημα τοῦ θεοῦ ἐποιεῖτε ἄν ·
νῦν δὲ ἐκ τοῦ πατρὸς ὑμῶν ἐστε τοῦ διαβόλου .
Εἶπε τὸν διάβολον καὶ εὐθέως εἰσάγει τὴν ἱστορίαν ·
ἐκεῖνός φησιν ἀνθρωποκτόνος ἦν ἀπ ἀρχῆς .
καὶ ὁ μὲν οἰκέτης ὡς οἰκέτης ἡρμήνευσεν , ὁ δὲ δεσπότης ὡς δεσπότης ἐδίδαξεν 0 1 ·
ἔδειξε τὸν φονεύσαντα τὸν Ἀδάμ .
Οὐκ εἶπεν ἁπλῶς φονεὺς ἦν , ἀλλ  ἀνθρωποκτόνος 0 .
Οὐ γὰρ ἕνα ἀνεῖλεν , ἀλλὰ δι ἐκείνου πάντα ἄνθρωπον 0 .
καὶ ἐν τῇ ἀληθείᾳ φησὶν οὐχ ἕστηκεν , ὅτι ψεύστης ἐστί .
βλέπε πῶς ἡρμήνευσε καὶ ὅτι διάβολός ἐστι καὶ ψεύστης ἐστί .
καὶ πῶς ἐψεύσατο ;
Εἶπεν ὁ ὄφις τῇ γυναικί ·
τί , ὅτι εἶπεν ὑμῖν ὁ θεὸς μὴ φαγεῖν ἀπὸ παντὸς ξύλου 0 ;
Εἶδες τὸν ψεύστην ;
ὁ θεὸς εἶπεν ·
ἀπὸ παντὸς ξύλου φάγεσθε , ἀπὸ δ ἑνὸς μὴ φάγητε .
ὁ ψεύστης λέγει ·
διὰ τί εἶπεν ὁ θεὸς ἀπὸ παντὸς ξύλου μὴ φαγεῖν ὑμᾶς ;
μὴ ψεύδεται Ἐκεῖνος ψεύστης ἐστίν .
ἐψεύσατο δέ , καὶ τοῦτο δεινῶς ·
ὅταν γάρ τις θέλῃ κακοηθεύσασθαι πρᾶγμα , εἰς χρείαν προσποιεῖται ἄγνοιαν , ἵνα ἀνύποπτον εἰσαγάγῃ τὴν σκαιωρίαν , ἀντὶ τοῦ οὐκ οἶδα , φησίν , οὐκ ἔστι κατασκευή ·
ἁπλοῦς ἦλθον , οὐδὲν οἶδα .
Οὐκ ἐπειράθητε τοιούτων πολλῶν ;
οὐκ οἴδαμεν τῶν δολίων τὰ ἔργα ;
τοιαῦτα οὐ ῥάπτουσι πράγματα καὶ προσποιοῦνται ἄγνοιαν ;
Οὕτω καὶ ὁ διάβολος 0 ·
τί ὅτι εἶπέ φησιν ὑμῖν ὁ θεός ;
, ἀντὶ τοῦ παρήκουσα , οὐ καλῶς ἤκουσα , μὴ φαγεῖν ὑμᾶς ἀπὸ παντὸς ξύλου .
ἡ γυνὴ νομίσασα ἄγνοιαν εἶναι , διορθοῦται τὴν λέξιν .
Οὐχ οὕτω , φησίν , εἶπεν ·
οὐκ εἶπεν ὁ θεὸς μὴ φαγεῖν ἀπὸ παντὸς ξύλου , ἀλλ ἀπὸ παντὸς μὲν ξύλου ἐπέτρεψεν , ἀπὸ δὲ ἑνὸς ἐκώλυσεν .
Εἶπε γὰρ ὑμῖν ·
μὴ φάγητε , ἵνα μὴ ἀποθάνητε .
ἔδοξε μανθάνειν , ὃ οὐκ ᾔδει ·
λοιπὸν οὐχ ὑπωπτεύετο ὡς ἐγκατάσκευος καὶ λέγει αὐτῇ ·
Οὐ θανάτῳ ἀποθανεῖσθε .
ἴδε ἄλλο ψεῦδος .
τοῦτο γὰρ θεοῦ εἰπόντος ᾗ ἂν ἡμέρᾳ φάγητε , θανάτῳ ἀποθανεῖσθε , λέγει ὁ διάβολος οὐκ ἀποθανεῖσθε .
τοῦτο δεύτερον ἐψεύσατο .
ᾔδει γὰρ ὁ θεός φησιν , ὅτι ᾗ ἂν ἡμέρᾳ φάγητε , ἔσεσθε ὡς θεοί .
ἴδε τρίτον ψεῦδος .
ὅρα τὴν ἐγκατάσκευον κακίαν τοῦ διαβόλου .
ἤδη προμελετᾷ κατασπεῖραι τῷ κόσμῳ τὴν πλάνην 0 .
καὶ ἐπειδὴ ἐμελέτησεν , ὡς προεῖπον , πολυθείαν ἐγεῖραι τῷ κόσμῳ , προλαβὼν ὡς ἐν διηγήματι , κατέσπειρεν εἰς τὰς ἀκοὰς τῆς γυναικὸς ἔμφασιν τοῦ εἶναι πολλοὺς θεούς 0 .
ἀλλ ὁ μὲν τῆς κακίας τεχνίτης οὕτω προκατέσπειρε τὴν ἔννοιαν τῶν θεῶν , ὁ δὲ θεὸς προειδὼς ᾠκονόμησε , τὴν πλάστην τὴν μέλλουσαν μὴ λαληθῆναι ἀνθρωπίνῳ στόματι , ἵνα μὴ πρώτη λογικὴ φωνὴ περὶ θεῶν φθέγξηται , ἀλλὰ πρῶτον στόμα ὄφεως , ἵνα πᾶν στόμα λαλοῦν περὶ εἰδώλων τῷ στόματι ἐκείνου ἀπεικάζηται .
Οἶδα , ὅτι καὶ τῇ φωνῇ συγγινώσκετε καὶ τὰς ἐννοίας τὰς ἁγίας τῶν γραφῶν ἁρπάζετε .
μηδεὶς οὖν περὶ τὸν κόμπον τῆς φωνῆς ἀσχολείσθω , ἀλλὰ περὶ τὴν τῶν νοημάτων δύναμιν .
ᾔδει γάρ φησιν ὁ θεός , ὅτι ᾗ ἂν ἡμέρᾳ φάγητε , ἔσεσθε ὡς θεοὶ γινώσκοντες καλὸν καὶ πονηρόν .
λέγουσι πολλοὶ καὶ μάλιστα οἱ τῷ θεοστυγεῖ Πορφυρίῳ ἀκολουθήσαντες τῷ κατὰ Χριστιανῶν συγγράψαντι καὶ τοῦ θείου δόγματος πολλοὺς ἀποστήσαντι ·
λέγουσι τοίνυν ·
διὰ τί ὁ θεὸς ἀπηγόρευσε τὴν γνῶσιν τοῦ καλοῦ καὶ πονηροῦ ;
ἔστω , τὸ πονηρὸν ἀπηγόρευσε ·
διὰ τί καὶ τὸ καλόν 0 ;
Εἰπὼν γὰρ ἀπὸ τοῦ ξύλου τοῦ εἰδέναι καλὸν καὶ πονηρὸν μὴ φάγητε , κωλύει , φησίν , αὐτὸν τοῦ εἰδέναι τὸ κακόν .
διὰ τί καὶ τὸ ἀγαθόν 0 ;
ἀεὶ ἡ κακία καθ ἑαυτῆς τεχνάζεται καὶ τὰς λαβὰς καθ ἑαυτῆς δίδωσιν .
Οὐ τὴν γνῶσιν ἐκώλυσεν ὁ θεὸς τοῦ καλοῦ .
Εἶχε γὰρ αὐτὴν ὁ Ἀδὰμ καὶ πρὸ τοῦ φαγεῖν .
Εἰ γὰρ μὴ εἶχε γνῶσιν , πῶς γνωρίζει τὴν γυναῖκα ;
πῶς φυσιολογεῖ ὀστοῦν ἐκ τῶν ὀστῶν μου , καὶ σὰρξ ἐκ τῆς σαρκός μου 0 ;
πῶς δὲ καὶ προφητεύει τὰ μέλλοντα ·
Αὕτη κληθήσεται γυνή , ὅτι ἐκ τοῦ ἀνδρὸς αὐτῆς ἐλήφθη .
ἀντὶ τούτου καταλείψει ἄνθρωπος τὸν πα τέρα αὐτοῦ καὶ τὴν μητέρα , καὶ τὰ λοιπά ;
τοσαῦτα οἶδε καὶ οὐκ ᾔδει τὸ καλόν ;
τὸν θεὸν ᾔδει , τὰ τοῦ θεοῦ ἐτήρει , γνῶσιν εἶχεν , ὀνόματα ἐπέθηκε τοσαῦτα .
πῶς οὐκ εἶχε γνῶσιν καλοῦ ;
τί οὖν ἐστιν ;
Οὐ τὴν γνῶσιν κωλύει ὁ θεὸς τοῦ καλοῦ , ἀλλὰ θέλει μὴ εἶναι μετὰ τοῦ ἀγαθοῦ τὴν γνῶσιν τοῦ κακοῦ .
λύω δὲ τὸ σόφισμα τῆς ἀσεβείας ἀπὸ τῶν γραφῶν .
Οὐ δύνασθε ποτήριον κυρίου πιεῖν καὶ ποτήριον δαιμονίων .
Οὐ τὰ δύο ἐκώλυσεν , ἀλλ ἡγίασε μὲν τὸ ἅγιον , ἀπέρριψε δὲ τὸ ἐναγὲς καὶ βέβηλον .
Οὕτω καὶ ὁ σωτήρ 0 ·
Οὐ δύνασθε θεῷ δουλεύειν καὶ μαμωνᾷ , κατὰ τὸ αὐτὸ καὶ θεῷ δουλεύειν καὶ δαίμονι ἀδύνατον 0 .
Οὕτως ὁ θεὸς ἐκώλυσε λαβεῖν γνῶσιν τοῦ πονηροῦ , ἵνα μὴ μιγῆται μετὰ τοῦ ἀγαθοῦ καὶ ἡ γνῶσις τοῦ κακοῦ .
λοιπὸν ἐνταῦθα προσέχωμεν .
διὰ τί δὲ ὅλως ἐκλήθη ξύλον γνωστὸν καλοῦ καὶ πονηροῦ ;
Οὐ τοιαύτην εἶχε φύσιν , ἀλλὰ τοιαύτην ἤνεγκεν ὑπόθεσιν .
τὸ ἰδίωμα τῶν γραφῶν λέγω .
ἐκλήθη ἐν τῇ ἐρήμῳ μία πηγὴ ὕδατος ὕδωρ ἀντιλογίας .
ἐδοκίμασά σε ἐπὶ ὕδατος ἀντιλογίας .
ἆρα τὸ ὕδωρ τοιαύτην εἶχε φύσιν , ὡς εἰς ἀντιλογίαν φέρειν τὸν λαόν ;
διὰ τί οὖν Μωϋσῆς πιὼν οὐκ ἀντεῖπε τῷ θεῷ ;
ὥσπερ οὖν ἐκλήθη τὸ ὕδωρ ἀντιλογίας ὕδωρ , οὐ φύσιν ἔχον τοιαύτην , ἀλλὰ διὰ τὴν ἐπ αὐτῷ γενομένην ὑπόθεσιν .
ἐπειδή γὰρ ἐκεῖ ἀντεῖπεν ὁ λαός , διὰ τοῦτο ἐκλήθη ὕδωρ ἀντιλογίας .
πάλιν εἶδεν Ἰακὼβ τὸν θεὸν ὡς ἰδεῖν ἀνθρώπῳ δυνατόν , καὶ καλεῖ τὸ ὄνομα τοῦ τόπου εἶδος θεοῦ 0 .
ὁ τόπος οὐκ εἶχεν εἶδος θεοῦ ἢ μορφὴν θεοῦ , ἀλλ ἐπειδὴ ἐκεῖ αὐτῷ ἡ ὀπτασία ἐγένετο , ἐκάλεσε τὸν τόπον ἀπὸ τοῦ πράγματος .
ἄλλος τόπος ἐκλήθη εἰρήνη θεοῦ .